b'\n_START_ARTICLE_\nKuunjoki\n_START_SECTION_\nJoen kulku\n_START_PARAGRAPH_\nJoki saa alkunsa Kuulammesta Rautj\xc3\xa4rvell\xc3\xa4 Suomessa ja virtaa ensin Suomen ja sitten Ven\xc3\xa4j\xc3\xa4n alueella. Se laskee Ven\xc3\xa4j\xc3\xa4n puolella Helisev\xc3\xa4nj\xc3\xa4rveen, joka edelleen laskee Vuokseen. Toinen Helisev\xc3\xa4nj\xc3\xa4rveen Suomen puolelta laskeva joki on Helisev\xc3\xa4njoki.\n_START_SECTION_\nValuma-alue\n_START_PARAGRAPH_\nKuunjoen valuma-alue Helisev\xc3\xa4nj\xc3\xa4rven yl\xc3\xa4puolella on 329,6715 km\xc2\xb2. Sen Suomen alueelle ulottuvista latvahaaroista Korisevanojan valuma-alue on 19,0253 km\xc2\xb2, K\xc3\xa4r\xc3\xa4joen valuma-alue Korisevanojan suun yl\xc3\xa4puolella 27,4124 km\xc2\xb2 ja Kuunjoen valuma-alue K\xc3\xa4r\xc3\xa4joen suun yl\xc3\xa4puolella 40, 6119 km\xc2\xb2.\n_START_SECTION_\nSivujokia\n_START_PARAGRAPH_\nKuunjoen suurin Suomen puolelle ulotuva sivujoki on Suomen ja Ven\xc3\xa4j\xc3\xa4n rajalla sijaitsevasta K\xc3\xa4rs\xc3\xa4lammesta alkunsa saava K\xc3\xa4r\xc3\xa4joki, joka virtaa ensin Suomen ja Ven\xc3\xa4j\xc3\xa4n rajajokena ja yhtyy sitten Kuunjokeen Ven\xc3\xa4j\xc3\xa4n puolella l\xc3\xa4hell\xc3\xa4 Suomen rajaa. K\xc3\xa4r\xc3\xa4jokeen laskee Suomen puolelta Korisevanoja, jonka valuma-alueen suurin j\xc3\xa4rvi on Vekarus  Rautj\xc3\xa4rvell\xc3\xa4 Suomessa.\n_START_SECTION_\nJ\xc3\xa4rvi\xc3\xa4\n_START_PARAGRAPH_\nKuulampi (23,92 hehtaaria) ja Vekarus (23,92 hehtaaria) ovat Kuunjoen valuma-alueen Suomen puoleisen osan suurimmat j\xc3\xa4rvet. N\xc3\xa4it\xc3\xa4 pienempi\xc3\xa4 pinta-alaltaan 1\xe2\x80\x938 hehtaarin suuruisia j\xc3\xa4rvi\xc3\xa4 joen valuma-alueen Suomen puoleisella osalla on kymmenkunta.\n_START_SECTION_\nAsema vesist\xc3\xb6aluejaossa\n_START_PARAGRAPH_\nSuomen nykyisess\xc3\xa4 valuma-aluejaossa Kuunjoen valuma-alue (04.198) luetaan osaksi Vuoksen aluetta (04.19) Suur-Saimaan alueella (04.1) Vuoksen vesist\xc3\xb6ss\xc3\xa4 (04). _NEWLINE_Suomen nykyisess\xc3\xa4 valumaluejaossa valuma-alueen 04.198 nimeksi on ep\xc3\xa4tarkasti annettu "Korisevanojan valuma-alue". Todellisuudessa Korisevanoja on Kuunjoen sivujoen K\xc3\xa4r\xc3\xa4joen sivuhaara, jonka valuma-alueeseen kuuluu vain osa Suomen puolelle ulottuvasta Kuunjoen valuma-alueesta, ja koko joen varsinainen nimi on Kuunjoki (osassa l\xc3\xa4hteit\xc3\xa4 my\xc3\xb6s Kuujoki tai Kuununjoki). T\xc3\xa4m\xc3\xa4n perusteella koko valuma-alueen 04.198 yksiseliteisesti m\xc3\xa4\xc3\xa4rittelev\xc3\xa4 suomenkielinen nimi olisi Kuunjoen valuma-alue. Samanaikaisesti Suomen nykyisess\xc3\xa4 valuma-aluejaossa nimi "Kuujoen valuma-alue" on virheellisesti annettu viereiselle Ilmeenjoen valuma-alueelle (04.199).'